CELEX: 62022CN0060
Language: sk
Date: 2022-02-01 00:00:00
Title: Vec C-60/22: Návrh na začatie prejudiciálneho konania, ktorý podal Verwaltungsgericht Wiesbaden (Nemecko) 1. februára 2022 – UZ/Spolková republika Nemecko

16.5.2022   
            
            
               SK
            
            
               Úradný vestník Európskej únie
            
            
               C 198/24
            
         
      Návrh na začatie prejudiciálneho konania, ktorý podal Verwaltungsgericht Wiesbaden (Nemecko) 1. februára 2022 – UZ/Spolková republika Nemecko
      (Vec C-60/22)
      (2022/C 198/34)
      Jazyk konania: nemčina
      
         Vnútroštátny súd, ktorý podal návrh na začatie prejudiciálneho konania
      
      Verwaltungsgericht Wiesbaden
      
         Účastníci konania pred vnútroštátnym súdom
      
      
         Žalobca: UZ
      
         Žalovaná: Spolková republika Nemecko
      
         Prejudiciálne otázky
      
      
                  1.
               
               
                  Vedie chýbajúce, respektíve opomenuté alebo neúplné dodržanie povinností na základe zásady zodpovednosti prevádzkovateľa podľa článku 5 všeobecného nariadenia o ochrane údajov (1), napríklad v dôsledku chýbajúcich alebo neúplných záznamov o spracovateľských činnostiach podľa článku 30 všeobecného nariadenia o ochrane údajov alebo chýbajúcej dohody o spoločnom postupe podľa článku 26 všeobecného nariadenia o ochrane údajov k tomu, že spracovanie údajov je v zmysle článku 17 ods. 1 písm. d) všeobecného nariadenia o ochrane údajov a článku 18 ods. 1 písm. b) všeobecného nariadenia o ochrane údajov nezákonné, takže dotknutá osoba má nárok na vymazanie, respektíve obmedzenie?
               
            
                  2.
               
               
                  V prípade, ak je odpoveď na prvú otázku kladná: Vedie existencia nároku na vymazanie, respektíve obmedzenie k tomu, že spracúvané údaje sa nezohľadnia v súdnom konaní? A to v každom prípade vtedy, ak dotknutá osoba v súdnom konaní namieta proti použitiu?
               
            
                  3.
               
               
                  V prípade, ak je odpoveď na prvú otázku záporná: Vedie porušenie článkov 5, 30 alebo 26 všeobecného nariadenia o ochrane údajov prevádzkovateľom k tomu, že vnútroštátny súd v prípade otázky súdneho použitia spracovania údajov môže tieto údaje zohľadniť len vtedy, ak dotknutá osoba s použitím výslovne súhlasí?
               
            
         (1)  Nariadenie Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (Ú. v. EÚ L 119, 2016, s. 1)